
Lutasin ang krisis ng bayan at COVID-19, ibagsak ang 


rehimeng US-Duterte 


Ga ang galit ng sambayanan sa mga palyadong patakaran ni Duterte sa pagharap sa COVID-19. Nalantad 
pa ang kabulukan sa PhilHealth at Department of Health (DOH) kung saan bilyun-bilyong pisong pondo sa 
kalusugan ang kinurakot sa gitna ng pandemya at tumitinding kahirapan sa bansa. Nagpapatuloy rin ang terorismo 
ng estado sa gitna ng malawakang pagtutol ng bayan sa mga anti-mamamayang patakaran ng estado. 


Lagpas 150 araw na ang lockdown 
sa Pilipinas, ang pinakamahaba sa 
buong daigdig, subalit hindi nito 
nasansala ang patuloy na lumalala at 
lumalaganap na sakit. Nangunguna na 
ang Pilipinas sa may pinakamaraming 
kaso nito sa Timog Silangang Asya na 
lumagpas na sa 200,000 sa pagtatapos 
ng Agosto. Mas lumilinaw na hindi 
kayang solusyonan ng rehimen ang 
krisis ng pandemyang COVID-19 at sa 
gayo'y hindi na dapat pang patagalin 
sa pwesto. 


Matindi pa sa sakit na COVID-19 
ang idinulot ni 5 Duterte 5 sa 
mamamayan. Palpak na ang kanyang 
mga programa, nagawa niya pang 

nakawin ang bilyun-bilyong pisong 
pondo para sa sakit. Nauna niya 
nang nakopo ang emergency funds 
sa ilalim ng Bayanihan to Heal As 
One Act (BAHO). Kinurakot din ng 
kanyang administrasyon ang P15 
bilyon mula sa PhilHealth imbes na 
ilaan sa serbisyong pangkalusugan at 
mga ayuda. 


Hindi komprehensibong medikal at 
sosyo-ekonomiko ang mga solusyon 
ni Duterte sa pagharap sa COVID-19. 
Militarista ang naging direksyon sa 
kumpas ng AFP-PNP na nangungulo 
sa Inter-Agency Task Force for the 
Management of Emerging Infectious 
Diseases (IATF). Pantapal na solusyon 


ang ipinapanukala sa nagagalit na 
taumbayan tulad ng programang 
balik-probinsya na kung tutuusi'y 
magbibigay ng mas malaking risgo 
na lumaganap ang sakit sa labas ng 
Kamaynilaan. 


Wala pa ring mass testing at 
napakatagal lumabas ng mga resulta 
ng kakaunting testing na nasasagawa 
sa bansa. Tinagurian din ang bansa na 
isa sa may pinakamabagal na paraan 
ng contact tracing sa buong mundo. 
Hindi pa sapat ang mga kagamitan 
at rekursong pangkalusugan laban 
sa sakit. Unti-unti nang nawawalan 
ng loob ang mga manggagawang 
pangkalusugan na pinabayaan ng 

Ang KALATAS ang opisyal na pahayagan 
ng rebolusyonaryong mamamayan ng Timog 
Katagalugan. Pinapatnubayan ito ng Marxismo- 
Leninismo-Maoismo. Inilalathala ito ng Partido 
Komunista ng Pilipinas (MLM) at ng Bagong 
Hukbong Bayan ng Timog Katagalugan. 


Inaanyayahan ng pamatnugutan ang mga 
mambabasa na mag-ambag sa pagpapahusay 
ng ating 5BB8pahayagan. Magpadala. ng 
mga komentaryo at mungkahi, balita at 
rebolusyonaryong karanasan ma maaaring 
ilathala sa ating pahayagan. Ito ay tumatanggap 


ng mga liham sa: 


(Ka) st.kalatas@gmail.com 
@ balikwastk.wordpress.com 

estadong harapin ang bayrus nang walang proteksyon at kasiguruhan sa 
buhay. 


Niluwagan ni Duterte ang lockdown upang muling buhayin ang 
ekonomya subalit walang iniayos na plano para sa pag-iwas sa sakit tulad 
ng mass testing, libreng pamamahagi ng face masks at personal protective 
equipment (PPEs) at kung papaano mabibigyan ng proteksyon ang mga 
manggagawa ng mga kapitalista sa pook-trabaho mula sa pagkakasakit 
ng Covid-19. Nagresulta pa ito sa patuloy na paglaganap ng sakit, lalo 
sa hanay ng mga manggagawa. Sa Laguna pa lamang, lampas 4,000 
manggagawa ang may kaso ng COVID-19. 


Matindi rin ang tama ng COVID-19 sa ekonomya ng bansa na hindi 
kayang agapan ng rehimeng Duterte. Umaabot na sa 20.4 milyon ang 
bilang ng wala o kulang ang trabaho kabilang ang 14 milyong walang 
hanapbuhay resulta ng mahabang panahong nakasara ang mga lokal na 
empresa at negosyo. Sa kabila ng mga pagtatakip, napilitang aminin ng 
rehimen na nasa 17.796 ang tantos ng disempleyo na walang kapantay sa 
kasaysayan. Naitala ring pinakamalaking bumagsak na ekonomya sa Asya 
ang Pilipinas na bumulusok ng 16.796 ngayong ikalawang kwarto ng 2020. 
Ito ang pinakamalaking pagbulusok sa gross domestic product (GDP) o 
halaga ng lokal na produksyon sa bansa sa loob ng 40 taon. 


Ginagamit na katwiran ni Duterte ang depisito at bagsak na ekonomya 
sa pangungutang. Umabot na sa P9.9 trilyon ang utang ng Pilipinas sa 
pagtatapos ng Hunyo 2020 matapos ang kabi-kabilang pangungutang na 
umabot sa P1.7 trilyon sa unang hati ng 2020. Tinatayang aabot sa P10.16 
trilyon ang utang ng bansa sa pagtatapos ng 2020. Tiyak na ibubulsa niya 
lamang ito kasama ng kanyang mga alipores at pinapaborang heneral ng 
AFP-PNP. 


Patraydor na ibinayad ni Duterte ang West Philippine Sea sa mga utang 
niya sa China. Silbing kabayaran din ang naturang teritoryo sa pangakong 
mga bakuna laban sa COVID-19. Tinalikuran ni Duterte ang panawagan 
ng mamamayan para sa pambansang soberanya at kasarinlan upang 
makapagkamal ng bilyun-bilyong piso at milyong bilang ng bakuna na 
ang tanging makikinabang ay ang mga naghaharing uri. Pinakamasahol, 
unang inireserba niya ang mga bakuna, hindi para sa mamamayan o sa 
mga manggagawang pangkalusugan, kundi para sa kanyang mga kroni at 
berdugong AFP-PNP. 


Ramdam na ramdam ng mamamayan ang gumagrabeng kalagayan at 
kahirapan sa panahon ng pandemya subalit wala o kulang ang subsidyong 
ibinibigay ng gubyernong Duterte sa ilalim ng Social Amelioration 
Program (SAP). Sa Quezon, naiulat na 2 beses lamang nabigyan ng SAP 
ang mga magniniyog sa loob ng anim na buwang lockdown. Mas terible 
pa ang pagpapabaya sa mga pambansang minorya sa rehiyon, tulad ng 
karanasan sa Mindoro na inoobligang magparehistro ang mga Mangyan 
kung ninanais na pagkalooban ng SAP. At kung nakarehistro man tulad 
ng mga sityo lider, isang beses pa lamang sila nakatanggap nito at isang 
sakong bigas lang na paghahatian pa ng buong komunidad. 


Kung tutuusin, may sapat na pondo ang rehimen para labanan ang 
COVID-19, tustusan ang pangangailangan ng mamamayan at pasiglahin 
muli ang ekonomya ng bansa. Subalit inilaan lamang ito ni Duterte sa 
pasismo at panunupil ng estado. Nauna nang bumili si Duterte ng samu't 
saring armas pandigma para sa AFP-PNP. Nilaan pa ang pera ng bayan 
sa walang tigil na focused military operations sa tabing ng mga “covid- 
related missions” at ibayong paghahasik ng teror sa bisa ng Anti-Terrorism 
Act of 2020 (ATA). 


Marahas na pinaslang ng mga mersenaryong pwersa ng rehimeng 

Duterte si Randall Echanis, NDFP 
consultant at lider magsasaka, sa 
loob mismo ng kanyang inuupahang 
bahay sa Novaliches, Quezon City 
noong Agosto 10. Kasunod naman 
ang pagpatay kay Zara Alvares, isang 
manggagawang pangkalusugan at 
tagapagtanggol ng karapatang tao 
noong Agosto 17 sa Bacolod City. 
Nagpapatuloy rin ang mga iligal na 
pang-aaresto. at. pagmamanman 
sa mga aktibista sa lungsod. Sa 
kanayunan naman ay walang-puknat 
ang mga operasyong militar at pulis at 
pambobomba sa mga komunidad ng 
mga magsasaka at katutubo. 


Sa kabilang banda, tapat ang 
rebolusyonaryong 7B9BS7mubyerno ssa 
tungkulin nito sa bayan na pamunuan 
ang kampanya laban sa COVID-19 at 
pasismo ni Duterte. Nagpapatuloy ang 
kampanyang sanitasyon at serbisyong 
medikal ng Bagong Hukbong Bayan, 
katuwang ang mga komite sa 
kalusugan ng mga organisasyong 
masa sa mga sona at larangang gerilya. 
Taliwas sa ipinapangalandakan ni Lt. 
Gen. Antonio Parlade ng Southern 
Luzon Command (SOLCOM), wala 
pang naitatalang kaso ng COVID-19 sa 


hanay ng mga Pulang mandirigma sa 
rehiyon. Nagkakalat ang utak-biyang si 
Parlade ng intriga at mga pekeng balita 
upang pagtakpan ang katotohanang 
hindi na nila kayang kontrolin ang 
paglaganap ng sakit at ang mismong 
mga tropang nagsasagawa ng focused 
military operations ang potensyal na 
tagapagdala ng COVID-19 sa liblib na 
kanayunan. 


Imbes na matakot sa terorismo 
ng estado, patuloy na iginigiit 
ng “mamamayan ang kanilang 
mga karapatan lalo para sa mga 
komprehensibong BB pagbabago sa 
pagharap sa pandemya. Sa kabila 
ng pandarahas sa mga aktibista, 
progresibo, makabayan at kritiko ng 
rehimen, lumalakas ang panawagang 
patalsikin si Duterte. Namumulat sila 
sa katotohanang walang kahihinatnan 
ang kinabukasan ng bayan sa ilalim ng 
kurap, taksil at pasistang si Duterte. 
Higit na tumitibay ang pagkakaisa ng 
malawak na hanay ng mamamayang 
Pilipino para ibagsak si Duterte. 


Ang lumulubhang kalagayang 
iniresulta ng kainutilan at kriminal na 
pagpapabaya ni Duterte sa paglaban 


sa COVID-19 ay higit na nagtutulak sa 
sambayanang Pilipino na isulong ang 
demokratikong rebolusyong bayan. 
Nagiging malinaw sa kanila na ang 
rebolusyon ay sandata laban sa de 
facto Martial Law ng estado. Higit sa 
lahat, lalong lumilinaw sa 
mamamayan na upang makaalpas sa 
ganitong 5B8Bhkalagayan, kailangang 
pabagsakin si Duterte. Sa 
pagwawakas ng tiranya ng rehimen, 
mabibigyang-daan ang isang 


gubyernong tunay na tutugon sa 
pagsugpo sa COVID-19 at kikilala sa 
mga pundamental na karapatan ng 
mamamayan. 


KILOS PROTESTA 

Bigo ang armadong 
goons ng Hacienda Yulo na palayasin 
ang mga magsasaka sa Sitio Buntog 
at Bangyas, Barangay Canlubang, 
Calamba, Laguna noong Agosto 
24. Pinamunuan ng Samahan ng 
Mamamayang Nagkakaisa sa Sitio 
Buntog.3993 ((SAMANA-Buntog) ang 
pagdepensa sa lupain at panirikan 
laban sa pandarahas at pagpapalayas 
ng mga armadong pribadong gwardya. 


Dumating ang armadong goons 
noong umaga na may dalang 
mahahabang riple at walang pusong 
tinakot at pinapalayas ang mga 
magsasaka. Hanggang sa katapusan 
ng buwan, nakaistasyon pa rin ang 
mga inupahang gwardya at goons 
ng Hacienda Yulo sa labas ng Sityo 
Buntog at hinaharangan ang daan 
papasok. 

Lumala ang mga pagbabanta 
ng mga armadong gwardya sa 
mga magsasaka kahit sa gitna ng 
kahirapan at krisis ng COVID-19. 
Noong nakaraang Hulyo, nagtangka 
ang mga ito na palayasin ang mga 
residente. May dala-dala silang riot 
shields subalit nabigo silang paalisin 
ang mga magsasaka. 


Mula.” noon, paulit-ulit 8na 
binabalikan at bhinaharas ng mga 
gwardya at goons ang mga residente. 
Lumawak pa hanggang sa kabilang sityo 
tulad ng Matang Tubig ang panghaharas 
at pagbabanta ng mga ito. 


Pinagbawalan din ang mga 
residente na kuhaan ng litrato o bidyo 
ang mga goons ng Hacienda Yulo. 


Ayon sa SAMANA-Buntog, 
binabakuran ng goons ang kanilang 


nan v3 Karapatan sa lupa at panirikan, patuloy na 
N ipinaglalaban ng mga magsasaka sa Hacienda Yulo 


sityo at sinisira ang kanilang mga 
pananim. Ninanakaw din ang 
kanilang mga prutas. 


Ang Sityo Buntog ay bahagi ng 
7,100ektaryang tubuhan ng Hacienda 
Yulo na sumasaklaw sa tatlong 
siyudad ng Laguna: ang Calamba, 
Cabuyao at Santa Rosa. Bahagi 
ito ng pinaplanong 200-ektaryang 
residential subdivision. 


Ayon sa Katipunan ng mga 
Samahang Magbubukid sa Timog 
Katagalugan  (KASAMA-TK), ang 
Hacienda Yulo ay hindi kailanman 
sinaklaw ng PD No. 27 ni Marcos at 
Comprehensive Agrarian Reform 
Program ng Rehimeng Aquino na 
nagpapatunay na walang intensyon 
ang gubyerno na ipamigay ang 
lupaing ito sa mga magsasaka. 

Gamumong ayuda, baryang kita 
Ang kalagayan ng mga magniniyog sa Quezon sa gitna ng pandemya 


asing pait ng paglugmok ng kabuhayan ng mga manggagawa't maralita sa kalunsuran ang nararanasang 


kahirapan ng mga magniniyog sa Quezon dahil sa pandemya. 


Dati nang mababa ang kanilang kinikita 


dahil sa hindi istableng kalagayan ng industriya ng niyog at sa patuloy na pagsasamantala ng mga asyendero't 
komersyante. Ngayong may pandemya, apektado ang kanilang hanapbuhay at pagbebenta ng kalakal bunsod 


ng militaristang lockdown. 


Sa sobrang gipit, araw- 
araw pinoproblema ng mga 
magniniyog kung saan nila kukunin 
ang B pangtustos sa: kanilang 
pangangailangan. 


Ang ganitong suliranin ng 
karaniwang mamamayan ay 
ipinangako ng rehimeng Duterte na 
lulutasin ng programa sa ayuda na 
Social Amelioration Program (SAP). 
Humigop ang SAP ng bilyun-bilyong 
pondo--P200.9 bilyon ang ibinigay 
sa Department of Social Welfare 
and Development (DSWD), P12.5 
bilyon sa Department of Labor and 
Employment (DOLE), at P11 bilyon 
sa Department of Agriculture (DA). 


Sa laki ng perang inilabas ng 
rehimen, gamumo lamang ang 
umabot sa kamay ng mamamayang 
apektado ng pandemya, kabilang na 
ang mga magniniyog sa Quezon. 


Kulang na ayuda 


Larawan ng palpak na SAP ang 
karanasan ng mga magniniyog mula 
sa Lopez, Quezon. 


Sa loob ng anim na buwan 
na pagpapatupad ng lockdown, 
dalawang beses lamang sila binigyan 
ng ayudang pinansya at pagkain. 
Ang isang bigayan ng ayudang 
pinansya ay nagkakahalaga ng 
P6,500, samantalang ang ayudang 
pagkain ay binubuo ng 5 kilong 
bigas, de-latang 
sardinas, 30 
itlog, 2 pirasong 
noodles, kape at 
asukal. Aabot ng 
P500 ang isang 
food pack. 


Kada bahay, 
hindi.” pamilya, 
ang distribusyon 

ng ayuda. Sa dalang ng ayuda, 
lalabas na ang ayudang pinansya 
kada buwan ay aabot lang sa P2,167 
samantalang may P167 na halaga ng 
suportang pagkain. 


Napakaliit ng ayuda kumpara 
sa tunay na pangangailangan 
ng isang pamilya. 8 Sa taya ng 
Philippine B8BStatistics. 8 8s8Authority 
noong 2019, aabot ng P7,337 ang 
pinakamababang gastos sa pagkain 
ng pamilyang may limang miyembro 
sa isang buwan. Kung isasama ang 
iba pang gastusin na hindi pagkain, 
aabot sa P10,481 ang kailangan. 
Ito ay kwentadang nakabatay pa sa 
itinakdang napakababang poverty 
threshold ng reaksyunaryong 
gubyerno. 


Kapos na nga'y mababawasan 
pa ang ayudang maiuuwi dahil sa 
mga bayaring kaakibat ng pagkuha 
ng SAP. Kabilang rito ang P160- 
190 na fee para sa cash transfer at 
bayad para sa registration form ng 
SAP. Dagdag pa ang malaking gastos 
sa biyahe ng mga taga-kanayunan 
papuntang bayan para makuha ang 

kakarampot na ayuda. 


Kalakhan ng 
mga nakausap na 
magniniyog na 
benepisyaryo.” ng 
SAP ay nagsasabing 


nahirapan sila sa pagrerehistro 
para rito. Kung titimbangin ang 
gamumong halaga ng ayuda laban sa 
hirap na pagdadaanan para makuha 
ito, lalabas na ipinagdadamot ng 
reaksyunaryong Bs sgubyerno ang 
ayuda. Hindi ito akma sa panahon 
ng krisis kung kailan kailangang 
mabilis at madaling maiabot ang 
ayuda sa mga nangangailangan. 


Hirap na bago pa ang pandemya 


Malaking kasalanan sa 
magniniyog ang palpak na SAP lalo 
pa't malaki ang nabawas sa kanilang 
kabuhayan dahil sa militaristang 
solusyon ng rehimen sa COVID-19. 
Mayor rito ang pagbabawal sa mga 
aktibidad na pinagkukunan nila 
ng dagdag na kita. Malaki itong 
kawalan dahil dito na nagmumula 
ang kanilang pang-araw-araw na 
panggastos laluna ngayong napakaliit 
ng kanilang kita sa pagkokopra. 


Kwento ng mga magsasaka, 
bumaba ang produksyon ng kopra 
dahil sa tagtuyot na sumalanta 
sa mga niyugan mula unang hati 
hanggang ikatlong kwarto ng 2019. 
Dagdag pang pinsala ang hatid ng 
bagyong Ambo nitong Mayo. Mula 
sa dating 438 kilo ng kopra na 
nalulukad kada ektarya, bumaba ito 
sa 250 kilo. 

BALITANG TO 
Sa liit ng produksyon, hindi na 


maramdaman ng mga magniniyog ang 
epekto ng pagtaas ng presyo ng kopra 
tungong P20 kada kilo mula sa dating 
bagsak presyo na P10-13 kada kilo noong 
unang kwarto ng 2019. Napakaliit ng 
kanilang netong kita na sa kwentada 
ay lumabas na P260 kada ektarya na 
lamang o baryang P3 kada araw. 


Dahil sa labis na pagkalugi, mga 
ekstrang pagkakakitaan ang naging 
pansalba ng mga magniniyog sa 
kanilang pamilya. Bago ang pandemya, 
nagpapaupa sila sa mga niyugan, 
sakahan at kahit bilang manggagawa sa 
konstruksyon sa bayan. Linggo-linggo 
rin silang nagbebenta ng produktong 
bukid sa tianggean sa mga sentrong 
pamilihan. Ang iba'y nag-uuling at 
nagririsgong mahuli ng DENR para 
lamang kumita ng ilang daang piso. 


Lahat ng ito'y ipinagbawal na 
ng rehimen sa tabing ng pagpigil 
sa paglaganap ng virus. Kinontrol 
ang pagbibiyahe at nilimitahan ang 
pagtitipon ng mga tao. Nagpadala ng 
mga militar at pulis sa mga interyor 
para umano'y mahigpit na ipatupad ang 
mga protocol kaugnay ng COVID-19. 
Ang totoo'y naroon ang mga pasista 
upang supilin ang mga magsasakang 
nag-oorganisa ng kanilang mga sarili 
para ipaglaban ang kanilang karapatan 
at kabuhayan sa harap ng matinding 
pagpapabaya. at Bs kapalpakan ng 
rehimeng Duterte. 


Ramdam na ramdam ng mga 
magniniyog sa Quezon ang pagtindi ng 
kahirapan sa kanayunan dahil sa 
kainutilan ng rehimeng Duterte sa 
pagharap sa COVID-19. Lalong nagiging 
makatarungan at makatwiran ang 
kanilang patuloy na pakikibaka upang 
igiit ang kanilang karapatan sa lupa, 
pagbabalik sa kanila ng ninakaw na 
pondong coco levy at pagpapalayas sa 
mga militar at pulis na naghahasik ng 
teror sa kanayunan. Iginigiit nila ang 
paglalaan ng sapat na subsidyo, hindi 
limos tulad ng SAP, para sa mga 
magsasakang umaasa sa industriya ng 
niyog. Nagkakaisa silang kumikilos, 
kasama ang sambayanan, upang 
pabagsakin ang rehimeng sanhi ng labis 
nilang paghihirap sa panahon ng 
pandemya. 

4 na sundalo ng 85th IBPA, 
patay sa kontra-atake ng AMC- 
BHB Quezon! 


Matagumpay ang kontra-atake ng isang yunit ng Apolonio Mendoza 
Command (AMC)-BHB Quezon laban sa pasistang 85th IBPA noong Agosto 
13, 4:30 ng hapon, sa Sitio Rekudo, Brgy. Talisay, San Andres. 


Sk 

Hindi bababa sa apat na elemento ng 85th IBPA ang kumpirmadong 
napinsala habang ligtas na nakaatras ang mga Pulang mandirigma. 
Pinatotohanan ito ng masang nakakita sa labi ng mga sundalo. Sa kahihiyan 
ng AFP, ipinalalabas ang mga ito na patay na NPA. 


Nagpapatuloy ang sustained at focused military operations ng AFP sa 
naturang lugar mula Agosto 13. Hanggang ngayon ay nagpapatuloy pa rin 
ang panggigipit ng mersenaryong militar sa mga taumbaryo sa tabing ng 
naganap na labanan at militaristang lockdown. 


BANTAY KARAPATAN 


Menor de edad, dinukot at 
J 7 ginahasa ng mga elemento 
N ng 201st Brigade 


Isang menor de edad ang 
dinukot at ginahasa ng mga elemento 
ng AFP noong ika-27 ng Hulyo sa 
bayan ng Pagbilao, Quezon. RK 


Ang nasabing menor de edad 
na dalagita ay anak ng kilalang 
lider masa ng Anakpawis at 
Gabriela na si Eunice Buendia sa kis 


bayan ng Mulanay. Nagsampa atin "Aa 


reklamo ang kanyang mga kaanak 


at nagpa-blotter sa presinto ng | ( 

pulis... Nagsampa din ng kaso 

sa DSWD para mapanagot ang NG KA gi [4 
may kagagawan sa naturang ! TAN 
pangyayari. np Wi PYAJA @o 


Makalipas ang ilang araw ay inilitaw din ang anak ni Buendia ng 
201st Brigade, kasama si Leoben Julita na siyang dumukot at gumahasa 
sa nasabing bata. Si Julita ay kasalukuyang asset at malinaw na tauhan 
ng 59th IBPA na nananakot at naghahasik ng kaguluhan sa mga baryo ng 
Macalelon, Lopez, Catanauan, at General Luna. 


Ayon sa nakuhang ulat ng Karapatan-Quezon at testimonya ng bata, 
ginahasa at sapilitan siyang pinaaamin na kasapi ng mga maka-kaliwang 
grupo. Tinuruan din ng mga itim na propaganda ang bata laban sa kanyang 
ina at binigyan ng AFP ng cellphone na may GPS Tracker. 


Nagtangkang magpakamatay ang batang biktima dahil sa takot at 
trauma na naranasan sa kamay ng mga militar. 


Ang nasabing pangyayari ay bahagi ng pagpapalaganap ni Duterte ng 
kanyang militaristang pagkontrol sa mamamayan sa ilalim ng Anti-Terror 
Law ng rehimen. 

Karapatang matuto at mag-aral, ipinagkakait sa mahihirap sa 


panahon ng COVID 


Tillaa ng kainutilan ng rehimeng Duterte ang bakasyon ng 25 milyong estudyante sa bansa. Halos anim 
na buwan nang walang pasok sa mga paaralan mula nang ipasara ang mga ito noong Marso alinsunod 
sa pagkontrol sa paglaganap ng COVID-19. Umasa ang taumbayan na sa panahong ito'y makakapaghanda 
ang reaksyunaryong gubyerno para sa muling pagbubukas ng mga klase na may pagtitiyak na hindi 
magkahawahan ng virus sa loob ng mga eskwelahan. 


Inunsyami ng rehimeng Duterte 
ang hiling ng taumbayan. Inihain ng 
Department of Education (DepEd) 
at Commission on Higher Education 
(CHEd) ang blended/distance 
at flexible learning bilang mga 
pangunahing moda ng pagkatuto 
sa panahon ng pandemya kahit na 
hindi ito angkop sa kalagayan at 
pangangailangan ng mga estudyante, 
magulang at guro. 


Sa inayos na programa sa 
edukasyon, magiging mayor ang 
indibidwal na pagsisikap na aralin ang 
mga modyul. May lahok itong mga 
suplementong aralin sa radyo at TV. 
Para sa kolehiyo, iiral ang online na 
sistema ng pag-aaral at magkakaroon 
na lamang ng mga offline na klase sa 
pagtatapos ng school year. lto ang 
magtitiyak ng pag-iwas sa face to 
face o harapang interaksyon na ayon 
sa rehimen ay mapanganib dahil sa 
COVID-19. 


Edukasyon para sa iilan 


Salaminan ng kapalpakan ng 
rehimenang kawalan ng kahandaan ng 

DepEd para sa sarili nitong programa. 
Hanggang Agosto'y wala pang modyul 
na natatanggap ang mga guro at hindi 
pa naiimprenta ang mga materyales 
na ipamimigay sa mga estudyanteng 
walang laptop o smartphone. 


Bunsod ng mga kakulangan, 
iniurong ang pagbubukas ng mga 
klase sa Oktubre 5 mula sa orihinal 
na Agosto 24. Nagsara naman ang 
maliliit na pribadong paaralan na 
hindi kayang sumunod sa bagong 
patakaran ng Deped at CHEd, 
kabilang ang (67 eskwelahan sa 
Timog Katagalugan. Samantala, 
nakapagsimula na ng mga klase 
sa mga pribadong eskwelahan at 
unibersidad na may kakayanang 
ipatupad ang blended/distance at 
flexible learning ngayong Agosto. 


Maraming rekisito “para sa 
blended/distance at flexible learning 
na hindi pa nakakamit sa bansa. 
Kulang ang imprastraktura para 
sa internet at napakamahal din ng 
serbisyong ito. Sa kasalukuyan, 
7496 ng mga pampublikong paaralan 
ang walang internet habang 60946 ng 
pamilyang Pilipino 
ang walang akses sa 
internet. 


Sa ganitong kalagayan, malinaw 
na hindi ito papabor sa mahihirap 
na pamilya lalupa't hindi naman 
kayang ipagkaloob ng rehimen 
ang pangangailangan ng mga mag- 
aaral. Malaki ang gagastusin para 
sa internet load dahil napakabihira 
ng libreng public wifi. Lalo itong 
malaking disbentahe sa mga 
nakatira sa kanayunan kung saan 
halos walang akses sa internet o 
kung mayroon man ay napakabagal. 
Napakarami ring walang kapasidad 
na bumili ng mamahaling gadget 
laluna ngayong bagsak ang ekonomya 
at laganap ang disempleyo. 


Tinatayang aabot sa dalawang 
milyong kabataan ang hindi ieenrol 
ng kanilang mga magulang bunsod 
ng pandemya. Madadagdagan pa 
ito dahil marami nang magulang ang 
nawawalan ng loob na pag-aralin ang 
kanilang mga anak matapos ianunsyo 
ang bagong programa ng DepEd at 
CHEd. Kung makapag-enrol man sa 
simula, malaki ang tsansang hindi 
na nila matapos ang school year 
bunga ng kahirapang makasabay sa 
blended/distance at flexible learning. 


Sa kabilang banda, tuluy-tuloy 
at walang sagabal sa pag-aaral ang 
mga kabataang nagmula sa 
mayayamang pamilya kahit 
may pandemya. Dahil may 
akses at gamit, madali lamang 
para sa kanila ang pumasok 
sa mga klaseng online at 
kumuha ng mga module at 
iba pang aralin sa internet. 


Ang pagpapatupad 
ng ganitong programa sa 
edukasyon sa panahon ng 
pandemya ay magreresulta 
sa pagkakait ng karapatang 
matuto at mag-aral sa 
nakararaming 595mahirap 

na kabataan. Sa pangmatagalan, mag- 
aambagito sa higitna paglawak ng agwat 
sa pagitan ng mahihirap at mayayaman. 
Magiging eksperto't propesyunal ang 
mga maykayang nakapagtapos ng pag- 
aaral, habang walang pinag-aralan at 
lalong mahihirapang makakuha ng 
magandang trabaho ang mga kinapos 
sa buhay. 


“Walang pasok hanggang walang 
bakuna” 


Ang kasalukuyang problema sa 
pagbubukas ng mga eskwelahan 
ay ibinunga ng maling pananaw ng 
rehimeng Duterte sa paglutas sa 
krisis panlipunan dulot ng COVID-19. 


Astang diktador ang 
pagmamatigas ni Duterte na hindi 
payagan ang face to face na pag- 
aaral at sapilitang pagsusubo ng 
blended/distance at flexible learning 
sa mga estudyante. Bago ianunsyo 
ang programa'y walang sapat na 
konsultasyon sa mga estudyante, 
magulang, guro at administrador na 
direktang apektado nito. 


Ipinapakita naman ng kanyang 
pahayag na "Walang pasok hanggang 
walang Bs bakuna ang 5 kanyang 
kamangmangan at katamaran na 
hanapan ng solusyon ang pagbubukas 
ng mga klase habang kinokontrol ang 
panganib na magkahawahan ng virus. 


Pinapahiwatig ng mga aksyon ng 
rehimen na wala itong malasakit sa 
mga guro, estudyante, magulang at 
sa buong sektor ng edukasyon. Hindi 
nito pinaayos ang mga eskwelahan 
para maiwasan ang siksikan at 
para matiyak ang pagsunod sa mga 
protocol sa sanitasyon. Ipinasa 
at ipinapasan nito sa mga guro 
ang kapalpakan ng Deptd at 
pinepresyur silang ipatupad ang 
bagong programa sa edukasyon kahit 
kulang sa pagsasanay at kagamitan. 
Pinabayaan din nito ang higit 260,000 
guro sa mga pribadong paaralan 
na walang tiyak na pagkukunan ng 
panggastos habang walang trabaho 
dahil hindi sila sinaklaw ng subsidyo 
ng gubyerno. 


Napakairesponsable rin ng 
pagmamaliit ni Duterte sa halaga ng 
face to face na pag-aaral para sa mga 
kabataan sa panahon ng krisis gayong 

Mga hakbangin sa pagbabalik- 
eskwela sa ibang bansa 


DENMARK Ba 


eskwelahan. 


NORWAY E2 


TAIWAN 


balot sa mesa ng mga estudyante. 


cHina GM 


dalawang beses sa isang araw. 


ISRAEL (Cl 


napakarami nang eksperto ang 
nagrekomendang buksan muli ang 
mga paaralan. Anila, malaking tulong 
sa mga kabataan ang muling makapag- 
aral at matuto para maramdaman na 
mayroon pang magandang hinaharap 
sa kabila ng pandemya. 


Balewala ang mga benepisyong 
ito sa rehimeng Duterte. Mas 
interesado itong panatilihing 
nakakulong sa kanilang bahay ang 
mga kabataan laluna ang mga 
papasok sa kolehiyo upang mapigilan 
ang pag-oorganisa sa kanilang 
hanay para labanan ang pasistang 
rehimen. Imbes na mag-isip ng mga 
hakbangin na lalapat sa pagtugon sa 
krisis pangkalusugan at sasalubong 
sa pagbabalik-eskwela, pinili ng 
rehimeng Duterte na magpatupad ng 
bagong moda ng pag-aaral na hindi 
angkop sa hirap na kalagayan ng 
mamamayan at iwasiwas ang kamay 
na bakal nitong paghahari. 


Nagtalaga ng anim na piyeng layo sa pagitan ng mga mesa at upuan ng 
mga estudyante. Isinaayos din ang hindi sabay-sabay na pagdating ng mga 
estudyante sa paaralan at pagpapatupad ng physical distancing sa loob ng 


Hinimok ng gubyerno ang mga eskwelahan na limitahan sa tig- 
15 mag-aaral ang bawat klase at obligahin ang mga estudyante na 
hugasan ang kanilang mga mesa araw-araw. 


SOP dito ang pagkuha sa temperatura ng mga mag-aaral. 
Pinalawig naman ng gubyerno ng 10 araw ang bakasyon upang 
magsagawa ng disimpeksyon sa mga eskwelahan. Naglagay rin ng mga plastik na 


Inoobliga ng lokal na gubyerno sa ilang lungsod ang mga eskwelahan na 
itsek ang temperatura ng mga estudyante bago pumasok. Binigyan din ang mga 
estudyante ng sarili nilang thermometer at pinakukuha ang kanilang temperatura 


Mayroon ding sistema ng color-coding sa pagtukoy kung sino sa mga 
estudyante ang maaaring may COVID-19 at hindi na muna pwedeng pumasok. 
Nagtalaga rin ng hiwalay na klasrum para sa mga estudyanteng may lagnat. 


Ginawang tig-20 estudyante na lamang ang isang klase at 2-3 
beses ang pagpasok sa loob ng isang linggo. Naging patakaran na Ni 
rin ang pagsusuot ng face masks sa loob ng paaralan. 


[ 
NS 

Mismong ang rehimeng Duterte 
ang humahadlang sa pangarap 
ng mga kabataan at kanilang mga 
magulang na makabalik sa pag-aaral 
at makabangon mula sa pananalasa 
ng pandemya. Isinasapeligro nito ang 
kinabukasan ng mga kabataan, at higit 
na pinalalala ang di pagkakapantay- 
pantay sa lipunang Pilipino. 


Kung patuloy na sasagkaan ng 
rehimeng Duterte ang adhikaing 
ipagkaloob sa lahat ang karapatan sa 
edukasyon, sasalubungin siya ng 
daluyong. 5B935ng 5 nagngangalit 58 8na 
taumbayan. Tuturuan siya ng leksyon 
ng mga kabataang uhaw sa kaalaman. 
lbabagsak si Duterte. mula sa 
kapangyarihan, dahil ito ang nararapat 
sa mga tulad niyang pasista, kurakot at 
balakid sa pagkakamit ng mamamayan 
sa kanilang mga demokratikong 
karapatan. 

Pilipinas, pinakamaraming kaso ng COVID-19 sa Timog 


Silangang Asya 


ilagpasan na ng Pilipinas ang Indonesia bilang bansang may pinakamaraming kaso ng COVID-19 sa buong 
Timog Silangang Asya. Noong Agosto 7, may rekord na 122,754 kaso ng COVID-19 ang Pilipinas habang 
ikalawa na lang ang Indonesia na may 118,753 kaso. Sa pagtatapos ng buwan, mabilis na lumaki ang agwat sa 
pagitan ng dalawang bansa sa naitalang positibo sa COVID mula 4,000 tungong 45,794 kung saan naitala ang 
may 226,440 kaso sa Pilipinas kumpara sa 180,646 kaso sa Indonesia. 


Hindi na ito kagulat-gulat sa mga 
matamang nagsusuri at sumusubaybay 
sa katangian at paraan ng pagharap ng 
rehimeng US-Duterte sa pandemya. 
Isang krisis sa pambansang seguridad 
at peace and order ang turing ng 
rehimeng Duterte sa pandemya at 
hindi isang krisis sa pampublikong 
kalusugan. Solusyong militar at hindi 
medikal ang pangunahing laman ng 
programa ni Duterte sa paglaban sa 
COVID-19 na higit na nagpalubha sa 
pagkalat ng pandemya sa halip na 
sugpuin ito sa paraang syentipiko. Mas 
kasuklam-suklam pa ay kinukurakot ng 
pangkating Duterte ang bilyon-bilyong 
pondong pampubliko na nakalaan sa 
mamamayan. 


Kumprehensibong solusyong 
medikal, hindi lJockdown 


Labis na umasa sa lockdown 
si Duterte, kahit na ipinakita ng 


ALAM NYO BA? 


Kin ang virgin 
coconut oil (VCO) at 
lagundi ay napatunayang 
may magandang epekto 
sa mga pasyenteng may 
di-malubhang sintomas ng 
COVID-19. 


Parehong naaprubahang isailalim 

| sa clinical trials ang mga ito. Sa isang 

| isolation center, gumaling sa sakit ang 

| 30 sa 40 pasyenteng nilapatan ng VCO. 
| Samantala, ang lagundi ay epektibong 

| gamot sa mga sakit sa baga o respiratory 

diseases. 


Pinakamainam na sa 


tustusan ang pananaliksik 
at pagpapaunlad ng mga 
gamot na mula sa halamang 
likas na nahahanap sa 


loob ng bansa. Ang paggamit sa mga 
halamang gamot at ibang tradisyunal 


na medisina sa bansa ay itinuturo 
ng rebolusyonaryong gubyerno sa 
mamamayan laluna sa kanayunan. 

Vietnam, Thailand at Cuba na 
ang epektibong pamamaraan 
ng pagkontrol sa  pandemya 
ay maagap na paglalagay sa 
mataas na kahandaan ng buong 
imprastrukturang medikal sa 
paglaban sa pandemya, istrikto 
at maingat na pagpapapasok ng 
dayuhan laluna mula sa bansang 
may impeksyon, mass testing o 
malawakang libreng pag-eksamin 
sa mamamayan kung may virus, 
libreng pagpapaospital at paggamot 
sa maysakit at mobilisasyong masa 
para sa edukasyon at contact tracing. 
Kahiya-hiya rin ang liderato ng DOH 
na siya pang pinagmumulan ng mga 
nakakalitong impormasyon at mali- 
maling datos hinggil sa sakit na 
COVID-19 at sa tunay na inabot ng 
pagkalat nito sa bansa. 


Parang ulol si Duterte na walang 


my ibang. B 8B5bukambibig 38 8na 
pampuksa sa  COVID-19 
- kundi. ang bakuna na 


hinihintay niyang ibigay sa 
kanya ng Russia at China. 
Ang problema, tinatayang 
Mayo 2021 pa matatapos 
ang mga clinical trial kaya 


N 


halos isang taon pang 
maghihintay para rito. 
Inutil, palyado at 
pabaya ang rehimen sa 
hakbanging 5B8s8Bspang- 
kalusugan dahil puro 
retiradong heneral ang 


/ 


bumubuo sa gabinete ni 
Duterte at sa IATF. Militar 
at pulis ang pangunahing 
makinarya hindi lamang sa 
mga checkpoint kundi pati 
sa pamamahagi ng subsidyo 
sa ilalim ng SAP, contact 
tracing at 8 pagbabahay- 
bahay para matukoy ang 

asymptomatic o di nagpapakita ng 
sintomas. 


Baluktot ang pamamaraan ng 
rehimen sa paglutas sa paglaganap 
ng sakit. Imbes na mga eksperto sa 
pagsalba ng buhay ang suportahan at 
pakilusin, makinaryang dalubhasa sa 
panunupil, paninindak at pagpatay 
ang lubos na inaasahan sa katauhan 
ng mga sundalo at pulis. 


Manggagawang pangkalusugan 
tulad ng mga doktor, nars, 
siyentista. at. mga 5 dalubhasa 
sa larangan ng pampublikong 
kalusugan ang pangunahing dapat 
asahan sa paglaban sa COVID-19. 
Kinakailangang maglaan ng 
malaking pondo ang gubyerno para 
sa pagtataas ng kanilang sahod 
at kompensasyon, pagtitiyak sa 
dormitoryo ng mga ito at makataong 
kundisyon sa pagtatrabaho sa 
mga ospital, pagrerekrut ng mas 
maraming tauhang medikal laban 
sa COVID-19, maramihang pamimili 
at pamamahagi ng PPEs sa kanilang 
lahat, libreng 'pag-eksamin ng 
sakit at libreng pagpapaospital at 
pagpapagamot sakaling mahawa. 


Sektor ng kalusugan sa kamay ng 
mga kawatan 


Bago pa magsimula ang paghahari 
ng rehimeng Duterte, mahina, 
mababa ang kalidad at kulang na 
kulang na ang serbisyo ng sistemang 
pangkalusugan sa bansa. Dulot 
ito ng kriminal na kapabayaan ng 
nagdaang mga rehimen na asikasuhin 
ang serbisyong 5s pangkalusugan. 
Nilalaanan ng pondo ang DOH 
para lamang makapandambong sa 
malaking badyet sa gamot kasabwat 
ng dambuhalang mga kumpanyang 
pharmaceutical. 


Sa panahon ni Duterte, 
pinasahol ang pandarambong sa 

Mga kaso ng COVID-19 sa TK, lumaki nang 18 beses mula Abril 


Ba tungong 20,751 ang bilang ng mga kaso ng COVID-19 sa TK sa 
pagtatapos ng Agosto mula sa 1,076 noong Abril 25 batay sa tala ng 
Department of Health (DOH). Katumbas ito ng 18 beses na paglaki sa 
bilang ng mga taong nahawahan ng COVID-19 sa rehiyon. 


Samantala, umakyat naman sa 
496 ang bilang ng mga namatay, anim 
na beses na mas mataas mula sa 69 
noong Abril. Iniulat din ng ahensya 
na nasa 7,298 ang kabuuang gumaling 
sa CALABARZON at MIMAROPA sa 
katapusan ng Agosto. 


Tampok sa pagdami ng kaso sa TK 
ang 4,133 kumpirmadong kaso ng 
COVID-19 sa Laguna ayon sa DOH. 
Signipikanteng bahagi nito ang bilang 
ng mga manggagawang nahawahan 
ng virus dahil sa hindi pagsunod ng 


Pilipinas, pinakaraming kaso...mula sa 


pahina 8 


badyet ng gubyerno. Sa tulong ni 
DOH Secretary Francisco Duque 
lll, ginawang palabigasan ang 
mga pampublikong ospital at ang 
Philhealth. Walang kaparis sa 
kasaysayan ang 5 pandarambong 
ng tambalang Duterte-Duque sa 
departamento ng kalusugan. Kaya 
naman di mabitiw-bitiwan ni Duterte 
ang kalihim kahit buong bansa na 
ang nanawagan ng pagpapatalsik sa 
kanya sa DOH. 


Sa pagdinig sa Senado, lalabas na 
aabot sa P15 bilyon ang kinurakot 
ng mga opisyal ng Philhealth na 
tinaguriang Mafia from the South sa 
pangunguna ng kakabitiw pa lamang 
na presidente nitong si Ricardo 
Morales, isang dating heneral ng 
AFP. Talamak na modus sa pagbulsa 
ng pondo ang pagpapagamot sa mga 
ghost patients. 


Nalantad din ang P154-bilyong 
anomalya na kinubra ng Wellmed 
para sa mga ghost dialysis patients 
nito. Samantala, ibinunyag na 
naglabas ang Philhealth ng 
kabuuang P249.7 milyon para sa 
pagpapatanggal ng ingrown na kuko 
mula 2014 hanggang 2017. Ang 4346 
o P106.89 milyon na ibinayad sa 
pagtanggal sa ingrown na kuko ay 
pinalabas 8na nagamit sa 
MIMAROPA. 

mga may-ari ng pagawaan sa mga 
protocol kaugnay ng pagsansala sa 
pagkalat ng COVID-19. 


Malaking salik din ang kabagalan 
at kainutilan ng Department of Labor 
and Employment (DOLE) at lokal 
na gubyerno na magpatupad ng 
mga hakbanging mangangalaga sa 
kalusugan ng mga manggagawa sa 
panahon ng pandemya. Sa 2,428 na 
pagawaan sa Laguna, 73 pa lamang 
ang dumadaan sa inspeksyon ng DOLE 
kaugnay sa pag-angkop sa COVID-19. 


COVID-19 SA TIMOG 


Datos mula sa http://doh.gov.ph/covid19tracker 
ika-30 ng Agosto, 2020 


CAVITE 
4,225 Kaso 
1,073 Gumaling 
87 Namatay 


BATANGAS 
3,127 Kaso 
1,357 Gumaling 
81 Namatay 


OCCIDENTAL 


MINDORO 
65 Kaso 
58 Gumaling 
1 Namatay 


Nin "t 
PALAWAN 
179 Kaso 
145 Gumalin 
2 Namatay 


REGION IV-A 
20,238 Kaso 
6,897 Gumaling 
486 Namatay 


Ponema: 
:””. MINDORO 

KI 229 Kaso 

164 Gumaling 


7 Namatay 


Nauna nang inulat noong Hulyo 30 
na 290 manggagawa sa Nidec 
Philippines ang positibo sa rt-PCR 
tests para sa SARS-COV-2. Mayroon 
ding mga kumpirmadong kaso sa 
Gardenia Bakeries Philippines, Inc., F. 
Tech Philippines Manufacturing, Inc., 
Alaska Milk Corporation, Coca-Cola 
FEMSA Santa Rosa, Imasen Philippine 
Manufacturing Corporation, Technol 
Eight Philippines Corporation, 
Optodev Inc., Interphil Laboratories, 
Edward Keller Philippines, Toshiba 
Philippines, at Nexperia Philippines. 
Sa Laguna nakatipon ang 


pinakamalalaking engklabong 
industriyal sa bansa. 

RIZAL 

4,284 Kaso 


1,313 Gumaling 
167 Namatay 


LAGUNA 

7,582 Kaso 
2,628 Gumaling 
:4 116 Namatay 


REGION IV-B 
513 Kaso 


401 Gumaling 
10 Namatay 

TUGEN 


NI PATNUBAY DE GUIA 


Paano magbibigay ang Demokratikong 
Gubyernong Bayan (DGB) ng awtonomiya 
sa mga pambansang minorya bilang bahagi 
ng paggalang sa kanilang kultura? 


Ss saligan, itinataguyod, ipinagtatanggol at isinusulong ng rebolusyonaryong kilusan ang mga karapatan ng mga 
pambansang minorya at iba pang nasyunalidad para sa pagpapasya-sa-sarili, laban sa diskriminasyon, rasismo 
at pambansang pang-aapi ng imperyalismo at lokal na reaksyon. Sa partikular, sinusuportahan, ipinagtatanggol 
at isinusulong ng rebolusyonaryong kilusan at Demokratikong Gubyernong Bayan (DGB) ang pakikibaka ng 
mga pambansang minorya laban sa walang habas na pangangamkam sa mga lupaing ansestral, malawakang 
pandarambong at pagsira ng mga dayuhan at lokal na korporasyon sa pagmimina sa kanilang lupang ninuno na 
pinagmumulan ng kanilang ikinabubuhay, sa paglaban sa tumitinding paglabag sa karapatang tao at sa pag-atake sa 
batayang karapatan sa kabuhayan at kapakanan ng mga katutubo at pambansang minorya. 


Ayon sa datos ng reakyunaryong 
ahensya na National Commission 
on Indigenous Peoples (NCIP), 
tinatayang nasa mahigit 11 
milyong mamamayang Pilipino ang 
tinaguriang pambansang minorya sa 
bansa. Karamihan sa kanila ay nasa 
isla ng Mindanao tulad ng mga Lumad 
at Bangsamoro na bumibilang sa 
mahigit sa limang milyon. Malaking 
bahagi din ng mga pambansang 
minorya sa bansa ay nananahanan sa 
kabundukan ng Cordillera, Caraballo 
at Sierra Madre. 


Sa rehiyon ng Timog Katagalugan, 
kabilang sa pambansang minorya ang 
mga Mangyan sa isla ng Mindoro (na 
may anim na ethnolinguistic groups), 
Dumagat at Remontado sa Rizal at 
North Quezon, ilang komunidad ng 
mga Agta sa Timog Quezon at mga 
Batac, Tagbanua, Palaw'an, Ken-uys at 
mga grupong Muslim sa probinsya ng 
Palawan. 


Batay sa sensus noong 2015, nasa 
96,262 ang mga grupong Muslim sa 
Palawan. Kinakatawan nito ang 8.7196 
ng kabuuang 1,104,585 na populasyon 
ng probinsya. 


Mula noon hanggang sa 
kasalukuyan nagpapatuloy ang 
malawak at malalim na ugnayan ng 
rebolusyonaryong kilusan sa mga 
nabanggit na pambansang minorya sa 
rehiyon. Bilang mga magsasaka rin, 
sila ang pangunahing nagtataguyod, 
sumusuporta at mahigpit na 
katuwang ng Bagong Hukbong Bayan 
(BHB) at mga nakatayong organo ng 
pulang kapangyarihang pampulitika 
para sa pagpapatupad ng kaayusan, 
pagtugon sa mga pangangailangan 

at kagalingan at sa pagpapaunlad 
ng kabuhayan ng kanilang mga 
pamayanan batay sa pagkilala at 
paggalang sa mga umiiral nilang 
kultura at tradisyon. 


Sa karanasan, ang pambansang 
minorya ay isa sa mga di-natutuyuang 
bukal ng suporta ng BHB sa rehiyon. 
Boluntaryo silang umaanib sa NPA 
dahil naniniwala sila na tanging 
sa pamamagitan ng paglahok sa 
demokratikong rebolusyon ng bayan 
(DRB) mawawakasan ang daan- 
taong makauri at pambansang pang- 
aapi at pang-aabuso sa kanila ng 
imperyalismo at lokal na reaksyon. 


Kabilang sa mga rebolusyonaryong 
organisasyon ng mga pambansang 
minorya sa TK na kaalyado ng NDFP- 
ST ang sumusunod: Kadumagetan 
(Dumagat at Remontado sa Rizal: 
Mindoro (Mangyan sa Mindoro): at 
Supok (Palaw'an at Cuyunin sa Palawan). 


Ang mga pambansang minorya sa 
Pilipinas ay malaon nang inaabuso at 
lubhang pinababayaan. 


“Ang mga pambansang minorya 
ay malaon nang itinuturing ng 
imperyalismong Amerikano, lokal na 
pamahalaang reaksyonaryo at mga 
simbahang Kristyano na tampulan 
lamang ng mga 'kawanggawang ' burges 
at indoktrinasyong Kristyano. Ang apat 
na milyong mamamayang nabibilang 
sa mga pambansang minorya, laluna 
ang sa Mindanaw at mga lalawigang 
bulubundukin, ay maaaring maging 


makapangyarihang kalahok sa 
rebolusyonaryong pagbabagsak 
sa imperyalismong “Amerikano at 
pyudalismo. Ipinangangalandakan 


ng pamahalaang reaksyonaryo, mga 


eskolar na reaksyonaryo at mga 
sobinistang Kristyano ang pambansang 
integrasyon gayong ang totoo ay panig 
sila sa mga uring mapagsamantala na 
siyang pangunahing pinagmumulan 
ng pang-aabuso at pang-aapi. Ang 
pangunahing 5 suliranin 'ng “mga 
pambansang minorya ay lupa, pang- 
aabuso ng panginoong maylupa, 
magtotroso at mangangamkam ng 
lupa, at pagsasamantala sa minahan at 
plantasyon.” 


Sa loob ng higit 300 taon ng 
kolonyal na paghaharing Espahol, 
naglunsad ng magiting at sustenidong 
pagtatanggol laban sa kolonyalismo 
at imperyalismo ang mamamayan 
sa timog at sentral Mindanao na 
nakilala na bilang Bangsamoro at ang 
mga mamamayan ng kabundukang 
Cordillera at ibang mga pambansang 
minorya na nananahan sa 
bulubundukin at maburol na lugar. 


Kinailangan ang labis na superyor 
na pwersa ng armas kakumbina ng 
panunuhol at kooptasyon ng kanilang 
mga lider at ang pagpapahina sa 
kanilang sistema ng kabuhayan at 
tradisyunal na mga institusyon bago 
sila nagapi at nahatak sa saklaw 
ng kolonyal na paghahari. Subalit 
nagawa nilang mapanatili. ang 
kanilang pagtatanggol sa iba't ibang 
paraan, paulit-ulit na naghihimagsik at 
pinanatili ang naiibang kultura. 


Sa ilalim ng papet na republikang 
neokolonyal, higit pang inilagay sa 
mababang katayuan ng lokal mna 
naghaharing uri at kanilang among 
US ang mga kababayan natin at 
itinrato sila bilang mga hamak na 
mamamayan. Sila'y naging biktima ng 

institusyonalisadong 
at pang-aapi, malawakang 
pangangamkam at malawakang 
armadong teror at abuso. Pinarami 
ng pasistang diktadurang Marcos ang 
mga krimeng ito nang daan-daang ulit 
sa pamamagitan ng mga hakbang ng 
panlilipol ng lahi laban sa mamamayang 
Moro at malawakang pang-aagaw sa 
mamamayang Cordillera at ibang mga 
pambansang minorya ng kanilang 
lupang ansestral. 


diskriminasyon 


Nagtanggol ang. 5837mamamayang 
Moro, naglunsad ng sunud-sunod 
na pag-aalsa -- isang armadong 
pagtatanggol na mabilis na umunlad 
bilang ganap na pakikibaka para sa 
pagpapasya-sa-sarili.. Gayundin, ang 
mga mamamayang Cordillera ay 
bumangon sa armadong pagtatanggol 
na isinanib nila sa rebolusyonaryong 
pakikibaka ng buong sambayanang 
Pilipino. Lumahok rin sa pambansa- 
demokratikong pakikibaka ang iba pang 
mga pambansang minorya.? 


Itinataguyod sa ika-10 punto 
ng 12 Puntong Programa ng 
National Democratic Front of the 
Philippines (NDFP) na “Pagtibayin 
ang mga karapatan ng mamamayang 
Bangsamoro, mga 7 mamamayang 
Cordillera at ibang mga pambansang 
minorya sa pagpapasya-sa-sarili at 
demokrasya.” 


Ano ang kahulugan nito? 


Kinikilala at nirerespeto ng NDFP 
ang karapatan ng Bangsamoro, ng 
mga mamamayang Cordillera at 
ibang mga pambansang minorya sa 
pagpapasya-sa-sarili.. Mayroon silang 
karapatang magpasya sa kanilang 
kinabukasan, palayain ang sarili mula 
sa pagsasamantalang pambansa at 
makauri, sobinismo at diskriminasyon, 
magkamit ng demokrasya, pagharian 
ang sarili at kamtin ang kaunlarang 
panlipunan sa lahatang panig na paraan 
at alinsunod sa kanilang partikular na 
mga kondisyon. 


Ang prinsipyadong paninindigang 
ito ay alinsunod sa aspirasyon ng 
Pambansang Demokratikong Prente 
na itatag ang isang Pilipinas na may 


1 Halaw mula sa Programa sa 
Demokratikong Rebolusyon ng Bayan 


2 Halaw mula sa 12 Puntong 
Programa ng NDFP 

pagkakaisa, pagkakapantay-pantay at 
solidaridad ng lahat ng mamamayan at 
nasyunalidad at buuin ang isang bansa 
na nakabatay sa tunay na kasarinlan 
mula sa imperyalismo, sa demokrasya 
para sa mamamayan, at sa tunay na 
awtonomya para sa Bangsamoro, mga 
mamamayang Cordillera at ibang mga 
pambansang minorya. 


Nakapaloob sa karapatan sa 
pagpapasya-sa-sarili ang karapatang 
tumiwalag, laluna sa ilalim ng 
kalagayan ng pambansang pang-aapi. 
Itinaas ng Bangsamoro ang bandila 
ng sesesyon sa pakikibaka nito laban 
sa diktadurang US-Marcos. Sa ilalim 
ng demokratikong Pilipinas kung saan 
ang pagkakapantay-pantay ng mga 
mamamayan at mga nasyunalidad 
ay  ginagarantiyahan, hihikayatin 
ang Bangsamoro na tahakin ang 
makatwiran at mahusay na opsyon ng 
tunay na awtonomong paghaharing 
pampulitika. 


Pagtitibayin ang karapatan sa 
pagpapasya-sa-sarili ng Bangsamoro, 
mga mamamayang Cordillera at 
ibang mga pambansang minorya 
sa pagtatatag ng demokratikong 
gubyernong bayan. 78“ Gagarantiyahan 
ang tunay na paghaharing awtonomo 
at. ang kanilang 5B8B7makatwirang 
representasyon at partisipasyon sa 
gubyernong sentral. Ipatutupad 
ang kanilang mga karapatan sa 
mga kalupaang ansestral nang may 
karampatang pagkilala sa istorikong 
mga realidad at lulutasin ang 
kanilang matagal nang karaingan. 
Bibigyan sila ng garantiya sa pantay 
na mga karapatang pampulitika, 
pang-ekonomya at panlipunan, at 
rerespetuhin ang kanilang kaparaanan 
ng pamumuhay. 


Nangangahulugan ang tunay na 
awtonomya ng totoo at lubos na mga 
garantiya para sa paggugubyerno- 
sa-sarili sa loob ng balangkas ng 
Demokratikong Republikang Bayan 
ng Pilipinas, 
isang istruktura 
ng gubyerno na 


nagtitiyak sa ganap na partisipasyon at 
mapagpasyang tinig ng mamamayan 
ng awtonomong mga lugar sa 
lahat ng mga bagay na umaapekto 
sa kanilang buhay, sa pagkilala 
sa kanilang karapatan sa lupang 
ansestral, sa prayoridad sa empleyo 
at mga oportunidad pang-ekonomya, 
sa mga bunga ng kaunlarang pang- 
ekonomya sa kanilang mga lugar 
na pangunahing papatungkol sa 
kanila upang mapabilis ang kanilang 
kaunlarang panlipunan, at sa respeto 
para sa kanilang tradisyon at kultura. 
Sa labas ng awtonomong mga lugar, 
may karapatan sila sa makabuluhang 
representasyon” sa 7 “pambansang 
kongresong bayan at sa proporsyunal 
na representasyon sa mga organo ng 
kapangyarihan sa kani-kanilang lugar 
at sa iba't ibang antas. 


Rerespetuhin ang panlipunan, 
ligal, relihiyoso at pangkulturang 
tradisyon ng Bangsamoro, ng mga 
mamamayang Cordillera at ibang 
mga pambansang minorya habang 
itatakwil ang mga aspetong mapang- 
api. Kasabay nito, hihikayatin silang 
makisalamuha sa iba't ibang mga 
kultura sa Pilipinas. 


Sa pagpapatatag ng mga tunguhing 
rebolusyonaryo at progresibo sa 
hanay ng mga pambansang minorya, 
matutulungan ng sentral na 
gubyernong ”75ibayan ang 5BsB7mga 
awtonomong lugar at mamamayan 
doon na magpaunlad ayon sa kanilang 
mga desisyon at partikular na 
kalagayan. Bibigyan sila ng lahat ng 
kinakailangang suporta upang 
makasulong at umunlad kasabay ng 
lahat ng ibang bahagi ng bansa. 

LATHALAIN 


Microfinance, isang makabagong porma ng usura 
Una sa serye ng mga artikulo hinggil sa microfinance 


ati, kung ikaw ay gipit at nangangailangan ng pera kalimitang umuutang ka sa mga indibidwal na tao o “di 
kaya sa 5-6 dahil wala namang kakayanan na umakses sa mga komersyal na bangko. Ngayon, laganap 
na sa buong bansa ang isang bagong sistema ng pautang, ang microfinance na nagbabalatkayong maka- 
mamamayan at tumutulong sa mahihirap. 


Ang  microfinance Bay isang 
serbisyong pinansyal na nagbibigay 
ng iba't ibang serbisyo tulad ng 
pautang (loan), insurance, pag- 
iimpok (savings) at money transfer 
kung saan pangunahing tinatarget 
nito ang mga indibidwal at maliliit na 
negosyante na walang kakayahang 
umutang sa malalaki o tradisyunal na 
bangko. 


Laganap ang microfinance 
sa buong mundo laluna sa mga 
bansang kolonya at malakolonya o 
mga bansang atrasado. Naitala ang 
pinakamataas na konsentrasyon nito 
sa India, Bangladesh at sa mga bansa 
sa Africa. 


Kliyente ng microfinance ang 
mahihirap, maliliit na negosyante at 
mga taong may negosyo na nakabase 
sa kanilang tahanan. Karamihan ng 
mga kliyente nito ay mga kababaihan 
na walang trabaho. 8 Marami rin 
sa mga kliyente nito ay mayroong 
kapamilyang OFW. Kung hindi man, 
kalakhan din ng mga miyembro nito ay 
dating OFW na nakabalik na sa bansa 
at gustong magsimula ng negosyo. 
Pangunahing nagbibigay ng serbisyo 
ng microfinance ang mga rural bank, 
mga non-government organization 
(NGOs) at mga kooperatiba. 


Dito sa Pilipinas, naitalang 
may 1.98 milyong kliyente ang 
159 bangko na may katangiang 
microfinance ang operasyon. 
Kabilang sa mga microfinance na 
kasalukuyang nasa operasyon ang 
Center for Agricultural and Rural 
Development, Inc. (CARD), Rural Bank 
of Atimonan (RBA), Agricultural and 
Rural Development for Catanduanes, 
Inc. (ARDCI), Tulay sa Pag-unlad, Inc. 
(TSPI) at Ahon sa Kahirapan, Inc. 
(ASHI). 


Sa CALABARZON, may kabuuang 
3,027 nakarehistrong mga 

kooperatiba noong 2015. Karamihan 
dito. ay mga. microfinancing 
institution at kooperatiba na 
nagsisilbi bilang mga posibleng 
alternatiba sa pagpopondo sa hanay 
ng rural at mahihirap na sektor. 


Mayroon itong iba't 5 ibang 
pamamaraan” na. iniaalok 7 at 
nakadepende 7 sa pipiliin ng 


kanilang kliyente. May dalawang 
pangunahing pamamaraan: una, 
ang pamamaraang grupo kung 
saan nagbibigay ng serbisyo sa mga 
grupo: at ikalawa, ang indibidwal 
na pamamaraan o mas kilala bilang 
single-client lending. 


Indibidwal ang paraan ng pagsapi 
rito. May ilang mga microfinance ang 
hindi pumapayag na magpasapi ng 
mga kalalakihan. Nagtatakda rin ito 
ng age limit ng maaring sumapi tulad 
ng 18-75 taong gulang. Ang edad 
na mas matanda dito ay hindi na 
tinatanggap dahil maikling panahon 
na lamang ang mailalaan upang 
maging kasapi ng microfinance. 


R 5 


Kumikita ang microfinance mula 
sa interes na ipinapataw nito sa mga 
inuutang ng kanilang kasapi. 


Makikita mula dito na lampas 
sa itinakdang 1246 kada anim na 
buwan ang interes na ipinapataw ng 
nasabing institusyon, kung hahatiin 
naman kada buwan ang interes ng 
pautang ay umaabot pa rin ito sa 
2.696 na doble ang laki sa 196 interes 
na itinatakda ng reaksyunaryong 
batas. 


Tinitiyak ng microfinance na may 
kakayahang BBsBmakapagbayad ang 
isang miyembro sa pamamagitan ng 
credit investigation o Cl. Inaalam 
nito kung anu-ano ang mga negosyo 
at ari-arian ng kanilang miyembro. 
Mayroon din itong patakaran na 
pipirmahan ng kapamilya ang 
mungkahing uutangin ng kliyente 
upang tiyakin na kapag hindi 
nakapagbayad at sakaling umalis ang 
kliyente, ang nakapirma ang siyang 
sisingilin at pagbabayarin... Kung 
hindi naman tiyak ang microfinance 
sa kakayahang magbayad ng kanilang 

kliyente maaari nitong bawasan ang 
mungkahing halaga na uutangin ng 
kliyente. 


Marami ring binabayaran ang 
mga kliyente ng microfinance tulad 
ng transaction fee, processing fee at 
bayad para sa taong nagsasagawa ng 
CI. 


Sa usapin naman ng pag-iimpok, 
may dalawang klase ng savings. 
Ang capital build-up kung saan ang 
savings ay pwedeng mai-withdraw 
kahit anumang oras. Ang pangalawa 
naman ay locked-in capital build-up 
kung saan hindi pwedeng makuha 
ang savings hanggang hindi pa nag- 
re-resign ang isang kliyente. 


May ilang mga kliyente ng 
microfinance ang umaalis dito dahil 
wala nang kakayahang bayaran ang 
kanilang utang. Hindi nito pinapayagan 
na mag-resign ang kanyang kliyente 
nang hindi pa nakakapagbayad ng 
kanyang inutang. Halimbawa, sa CARD, 
kung hindi na kayang magbayad ng 
isang miyembro ng kanyang utang, 
sa kanyang savings na binabawas 
ang kabayaran sa kanyang inutang. 
Offset ang tawag dito. Sa iba pang 
mga  microfinance, obligado ang 
mga kamiyembro nito na tulungan 
ang kanilang kasapi na wala nang 


KWENTADA NG PORSYENTO NG TUBO 0 


INTERES SA CARD 


Utang P10,000 
Hulog kada linggo P465 
(Hindi kasama ang para sa 

insurance at savings) 

Tagal ng paghulog 25 linggo 


Kabuuang halaga ng 
naihuhulog 


(P465 “ 25 linggo) 


PINAUTANG NG 
MICROFINANCE 


kakayahang makapagbayad. May mga 
kaso na ang mga kapwa miyembro na 
ang nagbabayad ng utang. 


Sinasabi ng mga institusyon sa 
microfinance na ang kanilang layunin 
ay itaas ang antas ng pamumuhay ng 
mahihirap at pawiin ang kahirapan. 
Sa panayam sa mga miyembro ng 
microfinance, karamihan sa kanila ang 
nahihirapang bayaran ang kanilang 
inutang. Ang iba ay naghahanap 
ng ibang sideline na trabaho para 
makadagdag sa pambayad nila sa 
utang. Ang kalakhan ay umuutang pa 
sa mga indibidwal upang ipambayad 
din sa microfinance. 


Hindi rin nakakatulong ang 
microfinance para guminhawa ang 


(ad 


P100,000 
P4,665 


25 linggo 
(P4,665 “ 25 linggo) 


z P11,625 z P116,625 
(Hulog "Tagal) 
Kita ng microfinance (P11,625 - P10,000) (P116,625 - 
(Kabuuang halaga ng - P1,625 P100,000) 
naihulog - utang) z P16,625 
Porsyento ng tubo o 16.25Y0 16.625Y0 


interes 


Makalipas ang 25 
linggo o lampas 6 
buwan 


BINAYARAN NG UMUTANG 
SA MICROFINANCE 


(atip sb 
Na, 
KZ, 
Nai?” 


buhay ng mga kliyente nito, masahol 
pa, nababaon pa lalo sa utang ang 
mga ito. Umiinog na lamang ang 
buhay ng mga kliyente nito sa utang 
dahil umuutang ito sa iba pa upang 
makapagbayad lamang ng utang 
sa microfinance. Higit pa nitong 
nilulugmok sa kahirapan ang mga 
kliyente nito. Ang microfinance ay 
isang iskemang anti-mahirap at hindi 
tunay na mag-aahon sa kahirapan sa 
masang anakpawis. 


Ang pangungutang ng masang 
anakpawis ay dulot ng matinding 
kahirapan na hindi binibigyang 
kasagutan ng kasalukuyang rehimen. 
Tuluyan lamang mapapawi ang 
pangungutang ng mga Pilipino 
kung magkakaroon sila ng sapat 
na mapagkukunan ng kanilang 
pangtustos sa araw-araw. 


Sa pamamagitan ng rebolusyong 
agraryo, isinusulong ng mamamayan 
ang pagpawi sa usura at lahat ng anyo 
nito kabilang ang microfinancing. 
Hinihimok ang masang anakpawis na 
mag-impok o mag-ipon. 


Marapat lamang na bumuo ang 
masang anakpawis ng kanilang 
sariling samahan o organisasyon at 
pakilusin ang samahan bilang isang 
kooperatiba na maghihikayat ng mas 
marami at papalaking impok. Habang 
nasa kooperatiba, unti-unti nang 
ibinababa ang interes ng pautang. 
Magsisilbi din ang kooperatiba bilang 
isang samahan na magbibigay rin ng 
kanilang mga pangunahing 
pangangailangan. Itinataguyod ng 
rebolusyonaryong kilusan ang 
pagpawi sa usura at tuluyang 
pagpapataas sa antas ng pamumuhay 
ng masang anakpawis. 

BALITA 


Berdugong AFP-PNP, brutal na pinaslang at nilapastangan ang 
bangkay ng apat na NPA sa Laguna 


H alimaw ang mersenaryong AFP at PNP ng pasistang rehimeng Duterte sa ginawang brutal na pagpaslang sa 
apat na Pulang mandirigma at kumander sa Laguna ng mga tropa ng 1st IBPA sa ilalim ng 2nd ID ng Philippine 
Army at SOLCOM kasama ang PNP-Laguna ngayong Agosto. Sinalaula at nilapastangan ng AFP-PNP ang mga labi 
ng apat na kasama at pinahirapan ang kanilang mga kaanak na maiuwi ang kanilang bangkay, maipagluksa at 


mabigyan ng disenteng libing. 


Pinaslang sina Dioscorro “Ka 
Termo" (Cello, Alex "Ka (Omar" 
Perdeguera, at Rey "Ka Danny" 
Masinas sa pataksil na strike 
operation ng 1st IBPA at PNP-Laguna 
sa pinaghihimpilan ng BHB sa Sityo 
Balatkahoy, Barangay San Antonio, 
Kalayaan, Laguna noong madaling 
araw ng Agosto 4. Pinatay naman 
ng AFP-PNP sa estilong Tokhang 
ang hors de combat at sugatang si 
Mario “Ka Jethro/lgpaw” Caraig sa 
parehong barangay noong Agosto 8 
habang siya'y natutulog. 


Malubhang nasugatan sa kaliwang 
braso si Ka Jethro noong labanan 
ng Agosto 4 at nadatnan ng mga 
pasistang natutulog sa bahay kung 
saan siya naghihintay ng lunas. Wala 
na siyang kapasidad lumaban, hindi 
armado at isa nang hors de combat 
dahil sa natamong sugat. 


Ang yunit. ng BHB. na 
kinabilangan ng apat na biktima 
ay inatake ng AFP-PNP habang 
tumutupad ng misyong medikal at 
mga tungkulin para sansalain ang 
pagkalat ng COVID-19 at tugunan ang 
mga problemang idinudulog ng masa 
kaugnay ng militaristang lockdown 
ng rehimeng Duterte. Nagsasagawa 
ang yunit ng mga konsultasyon at 
kampanyang edukasyon sa masa 
hinggil sa pandemya bago ito 
salakayin noong Agosto 4. 


Paglabag ng AFP-PNP sa karapatan 
ng belligerent forces 


Hindi. makatao ang naging 
pagtrato ng AFP-PNP sa apat na 
nasawing kasapi ng BHB at tahasang 
nilabag ang kanilang mga karapatan 
bilang pwersang belligerent 8na 
kalahok sa gera sibil sa pagitan ng 
GRP at rebolusyonaryong gubyerno 

na kinakatawan ng NDFP. Nilabag din 
ang karapatan ng mga kapamilya ng 
apat na kasama. Ipinagkait sa kanila 
na makuha ang labi ng kanilang mga 
kaanak, maipagluksa sila at mabigyan 
ng disenteng libing. 


Ninakaw ng AFP-PNP ang katawan 
nina Ka Danny, Ka Omar at Ka 
Termo mula sa unang puneraryang 
pinagdalhan sa mga ito, itinago at 
pinaghiwa-hiwalay ng libingan para 
ipagkait sa mga kaanak. Sinadya 
ring ilibing ang mga labi sa mga 
sementeryong malayo sa sayt ng 
pinaglabanan. Walang palatandaan 
o marka ang pinaglibingan sa tatlo. 


Sina Ka Danny at Ka Omar 
ay ibinaon ng AFP-PNP sa isang 
sementeryo sa Antipolo, Rizal. 
Binalot lamang sa plastik ang 
kanilang mga labi nang mahukay 
sa sementeryo. Natagpuan ng mga 
kaanak ang katawan ni Ka Danny 
noong Agosto 13, habang umabot pa 
ng hanggang Agosto 20 bago nakuha 
ang labi ni Ka Omar. 


Agosto 21 naman nakuha ang 
labi ni Ka Termo na inilibing ng mga 
pasista sa isang sementeryo sa Tuy, 
Batangas. 


Bukod sa pagtatago ng labi nina 
Ka Danny, Ka Omar at Ka Termo, 
pinahirapan din at hinaras ng mga 
sundalo't pulis ang kanilang 
mga kapamilya sa proseso ng 
pagkuha ng mga katawan. 


Walang awa namang 
pinaglaruan at 
pinagpasa-pasahan 
ng PNP-Laguna at 
1st IBPA ang mga 
kamag-anak ni Ka 
Jethro na naggiit 
na makuha at 


mabigyan siya ng disenteng libing. 
Hiningan din sila ng kung anu-anong 
papeles bago nakuha ang kanyang 
katawan. 


Nananawagan ng katarungan 
ang NDFP-Southern Tagalog para 
sa sinapit ng apat na NPA. Ani 
Patnubay de Guia, tagapagsalita 
ng NDFP-ST, “Ang kalupitan at di- 
makataong pagtrato ng AFP at PNP 
sa mga napaslang na mga NPA sa 
mga labanan at ang pagkakait ng 
labi sa mga kapamilya't kaanak 
para maipagluksa at mabigyan 
ng disenteng libing ang kanilang 
mahal sa buhay ang pinakamataas 
na kahayupan na maaaring gawin 
para lapastanganin ang alaala ng 
mga namatay at parusahan ang mga 
pamilya't kaanak. Ito ang tunay 
na imahen ng isang mersenaryo at 
walang-pusong militar at pulisya 
na higit pang binulok ng kriminal, 

Tumitindi ang 
pinsala at trauma sa mga katutubong 
Mangyan dahil sa makahayup na 
atake ng 203rd Infantry Brigade ng 
Philippine Army sa mga sityo ng Brgy. 
Manoot, Rizal at Brgy. Monteclaro, 
San Jose ng Occidental Mindoro at 
Brgy. Lisap, Bongabong, (Oriental 
Mindoro. 


Mula Hulyo hanggang Agosto, 
sinuyod ng mga pasistang tropa sa mga 
focused military operations (FMO) 
nito ang mga sityo ng Bato Singit, 
Albunan at Atok ng Brgy. Manoot. Sa 
gitna ng kanilang operasyon, ginahasa 
ng may 20 sundalo ang asawa ng 
isang katutubong Mangyan. Bago ito, 
hinuli ng mga halimaw na sundalo ang 
naturang Mangyan at pinaratangang 
kasapi ng BHB matapos taniman ng 
dalawang ripleng M16. 


Sapilitan ring itinayo ng mga 
pasistang tropa ng 76th IBPA ang 
kanilang kampo sa tabing ng isang 
multi-purpose hall sa Sityo Rimas, 
Brgy. Lisap. 


Berdugong AFP-PNP...mula sa pahina 14 


mamamatay-tao at taksil na 


rehimeng Duterte.” 


Binalewala ng rehimeng Duterte 
at AFP-PNP ang Comprehensive 
Agreement on Respect for 
Human Rights and International 
Humanitarian Law  (CARHRIHL) 
sa ginawa nitong paglapastangan 
sa labi ng apat na nasawing NPA 
at pagpapahirap sa kanilang 
mga pamilya. Ang CARHRIHL ay 


kasunduan sa pagitan ng GRP at 
NDFP na pinagtibay noong 1998. 


Nilabag din ng GRP ang Protocol 
1 at 2 ng Geneva Conventions at 
pandaigdigang makataong batas na 
nagtataguyod sa karapatan ng mga 
pwersang belligerent at nagdidiin 
sa paggalang sa labi ng mga taong 
nasawi bunsod ng gera sibil. 


Talamak nang gawi ng AFP-PNP 
ang pagsasalaula at pagbibinbin 
sa mga labi ng nasawing NPA at 

Gumamit naman ang 203rd 
Brigade ng helicopter sa kanilang 
retooled community support program 
operations (RCSPO) sa Sityo Mantay, 
Brgy. Monteclaro noong Agosto 16. 
Tunog pa lamang ng ugong nito ay 
natakot na ang mga residente dahil sa 
nagdaang serye ng mga pambobomba 
ng AFP sa lugar mula 2018. 


Sa naturang RCSPO, tinipon sa 
Mantay ang 800 Buhid-Mangyan at 
sapilitang inirehistro sa Philippine 
Statistics Authority. Tinakot ang 
mga katutubo na kung hindi sila 
nakarehistro ay kasingkahulugan ito 
ng pagiging kasapi ng BHB. 


Ipinagmamalaki pa ng 203rd 
Brigade na inirehistro rin nila ang 
mga katutubo sa Philhealth sa 
gitna ng korapsyon at anomalyang 
kinasasangkutan ng ahensya. Tiyak 
na gagamiting ghost patients ang 
mga katutubo sa kapakinabangan 
ng mga opisyal ng 203rd Brigade 
at PNP-MIMAROPA kasabwat ang 
Philhealth. Magiging gatasan ito ng 


pagkakait ng mga ito sa kanilang 
pamilya. Isang tampok na kaso ang 
pagtanggi ng 80th IBPA at 202nd 
Brigade ng AFP na isauli sa pamilya 
ang katawan nina Ermin Bellen at 
Lucio Simporoso, dalawa sa tatlong 
pinaslang na NPA sa isang kaso ng 
summary execution o extrajudicial 
killing “sa Antipolo, Rizal noong 
Disyembre 5, 2019. 


Higit sa isang buwan namang 
binimbin ng 202nd Brigade ng AFP 
ang katawan ni Noel Levanta na 
namatay sa isang labanan sa 
Rodriguez, Rizal nitong Marso 28, 
2020. Dumaan ang pamilya ni 
Levanta sa napakaraming opisyal at 
papeles bago nakuha ang kanyang 
labi noong ikalawang linggo ng 
Mayo. Nangingitim at lumobo na 
ang katawan ni Levanta dahil sa 
napakatagal na pagkababad sa 
formalin. 


Tumitinding atake at panlilinlang ng 203rd Brigade sa 
mga Mangyan 


mga pasista tulad ng ginagawa ng 
reaksyunaryong gubyerno at IATF 
sa pondo ng Social Amelioration 
Program (SAP). Matatandaang noong 
Hunyo ay ipinasa na sa AFP-PNP ang 
pamamahagi ng SAP sa Mindoro. 


Ayon kay Ma. Patricia Andal, 
tagapagsalita ng NDFP - Mindoro, 
"Ang pagsaklaw ng RCSPO ng 203rd 
Brigade sa gawaing medikal ay 
malinaw na tabing sa tunay nilang 
layuning maniktik at magmanman sa 
hanay ng mga katutubong Mangyan. 
Kung tunay namang magkakaloob 
ang reaksyunaryong gubyerno ng 
serbisyong medikal sa mga Mangyan, 
hindi sundalo ang kailangan ng mga 
katutubo kundi mga propesyunal at 
eksperto sa medisina tulad ng mga 
doktor at nars." 


Ngayong krisis ng COVID-19, may 
katambal na mararahas na FMO 
ang mga RCSPO at hindi totoong 
tumutupad ng mga covid-related 
missions. 


"Higit na isinasapanganib ng 203rd 
Brigade at PNP-MIMAROPA ang buhay 
ng mga Mindorefio at katutubong 
Mangyan dahil lalong pinalalaganap 
nila ang sakit na COVID-19 sa mga 
walang-tigil na FMOs nang walang 
face masks at PPEs. Makatarungan 
ang panawagang layas-militar ng 
mamamayang Mindorefho at mga 
katutubong Mangyan upang 
makaiwas sa lalupang paglaganap ng 
sakit at mapatigil ang pandarahas at 
atake ng militar sa kanayunan.” 

Pagbayarin nang mahal ang berdugong 1st IBPA 
at RMFB-4A ng PNP! 


Magdalena Kalayaan 


Tagapagsalita, Cesar Batrallo Command - Bagong Hukbong Bayan Laguna 


Setyembre 5, 2020 


PARANGAL 


BAGONG HUKBONG BAYAN 


akilang parangal at pulang pagpupugay ang hatid ng Cesar Batrallo Command-New People's Army (NPA) 
Laguna sa mga rebolusyonaryong martir at tunay na bayani ng sambayanang Pilipino na sina Dioscoro Cello 
alyas Ka Termo, Alex Perdeguerra alyas Ka Omar at Rey Masinas alyas Ka Danny. Pinaslang sila ng mga buhong 
at pasistang tropa ni Duterte na 1st Infantry Battalion-Philippine Army (IBPA) at Regional Mobile Forces Battalion 
4A (RMFB-4A), sa pamumuno ni Lt. Col. Lambert Suerte, dakong ala-una ng madaling araw noong Agosto 4, 2020 
sa Sityo Balatkahoy, Barangay San Antonio, Kalayaan, Laguna. 


Labis ang pagdadalamhati 
at pagluluksa ng buong 
rebolusyonaryong kilusan at 
mamamayan sa probinsya ng Laguna 
sa pagpanaw ng tatlong magigiting 
na mga kasama. Minahal sila ng mga 
nakadaupan nilang mamamayan ng 
probinsya ng Laguna at maging sa 
mga narating nilang bayan labas ng 
probinsya. Hinangaan at niyakap sila 
ng masang magsasaka sa kanayunan 
ng Laguna at mga karatig pook nito 
dahil sa kanilang marubdob na 
hangarin at malalim na dedikasyon 
na isulong ang kapakanan at interes 
ng mga magsasaka at iba pang uring 
inaapi at pinagsasamantalahan. 


Sila Ka Termo, Ka Omar at Ka Danny 
ay nagmula sa uring magsasaka na 
nagpasyang sumapi sa NPA at tahakin 
ang landas ng armadong pakikibaka 
para wakasan ang pagsasamantala 
at (pang-aapi sa sambayanang 
Pilipino ng uring malaking burgesya- 
kumprador, panginoong maylupa, 
burukrata-kapitalista at ng amo 
nilang imperyalistang 8Amerikano 
at Tsino. Sila ang mga tunay na 
anak at lingkod ng bayan na walang 
iniisip sa buong panahon ng kanilang 
rebolusyonaryong pakikibaka kundi 
ang isulong ang kapakanan at interes 
ng katulad nilang mga mamamayang 
pinagsasamantalahan at inaapi 
ng imperyalismo, pyudalismo at 
burukrata kapitalismo. 


Karalitaan at pagdarahop 
ang kanilang kinagisnang buhay. 
Hindi sila nakaranas kahit konting 
kaginhawaan. Hindi sila ganap na 
nakapag-aral sa burges na paaaralan 


16 KALATAS 


dahil sa kahirapan. Ang kanilang 
buhay ay maituturing na walang 
katulad ang bigat at halaga dahil hitik 
ito sa yaman ng aral at kadakilaan. 
Hindi nasayang ang kanilang buhay 
nang magpasya silang sumapi sa 
NPA at maglunsad ng armadong 
pakikibaka. 8 Hindi nasayang ang 
kanilang buhay na inialay bagkus 
nag-iwan ito ng napakalaking 
ginintuang alaala sa mga kasama at 
magsasakang labis nilang minahal 
at pinaglingkuran. Mga alaalang 
magiging puhunan at inpirasyon para 
sa marami pang katulad nilang mga 
magsasakang susunod sa kanilang 
mga yapak, sasapi sa NPA at lalahok 
sa demokratikong rebolusyon ng 
bayan. 


Paalam, Ka Termo, Ka (Omar 
at Ka Danny. Salamat sa inyong 
dakilang buhay na inialay para sa 
bayan. Ang inyong ginintuang alaala 
ng kabayanihan ay laging nakaukit 
sa puso't isipan ng mga kasama 
at sambayanang Pilipino na labis 
ninyong minahal at pinaglingkuran. 
Kayo ay mga matapat at huwarang 
mga kasama na kailanman ay hindi 
namin malilimutan. 


Walang ibang tanging paraan 
upang.” suklian ang: kanilang 
pinamalas na kabayanihan kundi 
ang ibaling ang ating pamimighati 
sa rebolusyonaryong katapangan. 
Singilin at pagbayarin nang mahal 
ang mga pasistang tropang 1st IBPA 
at RMFB-4A na kumitil sa buhay ng 
tatlong kasama at siyang patuloy 
na naghahasik ng karahasan at 
terorismo sa mamamayan ng Laguna. 


Katarungan para sa lahat ng mga 
naging biktima ng pasistang tropang 
militar at pulis sa probinsya ng 
Laguna! 


Mabuhay ang ginintuang alaala 
at kabayanihan nina Ka Termo, 
Ka Omar at Ka Danny! 


Mabuhay ang CPP-NPA-NDFP! 


Mabuhay ang Sambayanang 
Pilipino! 

Para sa aming mahal na ina, mga kapatid, at mga kasamang 
nagmamahal sa ating mahal na si Ka Jethro! 


Bukas na mensahe ng asawa ni Mario “Ka Jethro” Caraig 


auna ko nang hilingin sa inyong lahat ang pagsusuot ng puting damit sa burol at libing ng ating mahal na si 
Ka Jethro. Kulay puti ang simbolo ng pagpupugay, ng walang pag-iimbot na pag-aalay ng buhay. Sa araw na 
ito, kasama ng ating pagdadalamhati ang pagdiriwang sa buhay ng isang kasamang nagsisilbi sa atin bilang walang 
kamatayang inspirasyon. Sapagkat walang kikitil sa maraming alaala ng isang martir ng sambayanan, dadalhin natin 
ang buhay at pakikibaka ni Ka Jethro sa imortalidad. 


Nakilala natin si Mario Caraig, 
o kilala din sa pangalang Ka Jethro, 
bilang kasamang masayahin, 
mahusay na lider, matiyaga, 
mapagpakumbaba, madaling umako 
ng kahinaan at madali ring magwasto. 
Hindi natin malilimutan ang kanyang 
hilig sa pag-awit, kahit na sintunado 
ay bumibirit. Ang kanyang paglalakad 
na laging nagmamadali lalo na 
kung patungo sa bahayan ng masa. 
Ang kanyang paghampas-hampas 
sa katabi kapag tuwang-tuwa sa 
pinagkukwentuhan, ang kanyang 
matiyagang pagbibigay pangaral 
sa mga kasamang nagkakamali at 
pagpapataas ng kanilang moral. 


Ilan sa mga katangiang nagbukas 
sa akin upang siya ay hangaan, 
lalo na noong makasama ko siya sa 
gawain, ay ang kanyang kahusayan 
sa sinserong pagpapaliwanag at 
panghihimok sa mga taong kanyang 
nakakasalamuha. Lagi niya akong 
binibiro, “Ngumiti ka lagi, parang 
pasan mo ang mundo.” Lagi siya noon 
nagdadala ng pasalubong na kendi, 

pero ako lamang naman ang kanyang 
binibigyan. “Yun pala, sabi nga ng 
mga kabataan, “MU” na pala. Hindi 
ko rin malilimutan nang ipakilala niya 
ako sa kanyang pamilya. Akala ko ay 
nagbibiro lamang siya noon. Sa harap 
ng kanyang mga magulang, doon niya 
sinabi sa aking mahal niya ako. 


Lalo akong humanga sa kanya sa 
proseso ng pagkilala namin sa isa't 
isa dahil sa mga kwento ng kanyang 
ama at mga malalapit sa kanila 
tungkol sa kanyang mga katangian 
bilang mapagmahal na kaanak at 
kabataang Kristiyano. Lagi nila 
akong sinasabihang, “Napakabait 
na bata niyan, masuwerte ka sa 
kanya.” Mula noong magkasintahan 
hanggang sa magpakasal kami ay 
lagi niyang sinasabi, “Dito tayo sa 
kilusan nagkakilala, kaya anuman 
ang pagsubok na dumating sa ating 
buhay ay magkatuwang natin itong 
haharapin.” Saksi ang lahat ng mga 
kaibigan, mga taong naging malapit 
sa aming dalawa, kung paano niya 
ako laging inaalalayan -- sa gawain 
man o sa mga personal na suliranin. 
Kahit na hindi maiwasan ang palagi 
kaming magkalayo sa isa't isa 

dahil sa magkaibang gawain sa 
kilusan. 


Di ko rin malilimutan 
ang masikhay na 
pagsisikap ni Ka Jethro 
sa panahon ng Ikalawang 
Dakilang Kilusang Pagwawasto 
o IDKP. Dinala niya sa wastong 
landas ang mga kasama at 
masa na nag-aalinlangan sa 
kawastuhan ng IDKP. 


Ipinamalas ni Ka 
Jethro. ang walang pag- 
aalinlangang BB pagpapatupad 
ng mga tungkulin at gawain 
na iniatas ng Komite ng 
Partido Komunista sa 


probinsya sa muling pagbabalik 
dito ng Pulang hukbo at mga kadre 
ng Partido. Pinamunuan niya ang 
pagpapanibagong sigla ng Partido, 
hukbo at masa sa unang distrito. 
Mula 1997 ay naging saksi tayong 
lahat sa paglakas ng hukbo, baseng 
masa at ng buong rebolusyonaryong 
kilusan sa distrito ito at maging sa 
buong probinsya. 


Sa iyo inay at aming mga kapatid, 
walang dahilan upang ikahiya o 
panghinayangan ang walang pag- 
iimbot na pag-aalay ng buhay para 
sa sambayanan ng mahal nating 
si Mario. Ipinagmamalaki siya 
ng sambayanang ito bilang si Ka 
Jethro -- bilang isa sa mga haligi ng 
rebolusyonaryong kilusan sa ating 
bayan! 


Sa iyo aking mahal na asawa, 
napakasakit na una kang nag-alay ng 
buhay. Hindi mo na mahahawakan 
ang aking kamay upang muling 
humakbang. Hindi ko na maririnig 
ang lagi mong pagsasabi ng “Mahal 
na mahal kita.” Gayunman, nagawa 
lamang ng ating mga kaaway sa uri 
na kitlin ang iyong paghinga, ngunit 
sa aking puso, mananatili kang 
buhay -- ang isang Ka Jethro na 
minamahal ko bilang aking kabiyak 
at kasama hanggang katapusan ng 
walang hanggan. 


Sa inyo, mga kasama, ang pag- 
aalay ni Ka Jethro ng kanyang 
buhay ay masakit sa ating lahat 
na nagmamahal sa kanya. Subalit 
hindi natin hahayaang madaig ng 
dalamhati ang ating mga puso, 
bagkus pagsilbihin natin itong ningas 
hanggang muling sumambulat ang 
apoy ng ating pakikidigma! 


Pulang saludo, Ka Jethro! Tuloy 
ang laban! 

KULTURA 


MAPAIT NA, GAMOT 


ni Ka Aryan 


Sa panahon ng pandemya, ito ang dapat gawin: 
magsuot ng face mask, 

ipatupad ang physical distancing, 

palagiang maghugas ng kamay, 

takpan ang ilong at bibig kung umuubo 

at sumunod sa kautusan ni Ser 

para makaiwas sa mikrobyo. 


Pero ang totoo, 

kami'y pinagtatakip mo ng mukha, 

para busalan ang bibig ng bumabatikos sa 'yo 
at gusto ng pagbabago, 

upang hindi rin maamoy ang umaalingasaw 
na gubyernong nabubulok, nilalangaw. 
Ipinatupad mo ang paglalayu-layo, 

upang paghiwalayin ang mamamayan 

na ngayo'y nagkakaisang lumaban. 


Ang paghuhugas mo ng kamay, para pagtakpan 
ang iyong mga kasalanan sa taumbayan 

ay itinuro mo sa mga sundalo't pulis 

upang ang kanilang duguang kamay 

ay maging malinis sa mata ng tao. 

Inuna mo pa ang checkpoint sa check-up 
upang maging normal ang batas militar. 


Ang tunay na sakit ay ang pasakit 

sa kawalan ng lupa, sahod at karapatan. 
Nasaan ang malasakit sa dagdag na buwis 
at lalong masakit sa mga hari ng kalsada 
ang igarahe at hindi na makapamasada 
Hindi ba't libu-libo ang naaresto, 
tinaguriang pasaway dahil bawal 

ang mag-inom, magsugal at magtipon? 
Habang mga sundalo'y gayak 

na gayak papuntang kanayunan 

at hindi magkasya sa trak pandigma 

para mag-inom, magsugal 

at mang-aresto ng sibilyan. 

Habang ang pulis sa lungsod ay ganito: 
Kapag mahirap, pasaway - aresto 
Kapag mayaman at pulitiko - proseso. 


Sa pandemya'y wala ka talagang panglunas. 
Gamit ang mga butas ng batas, 

ang iyong tapang, at mala-sakit 

mo nang paninindak para maghatid ng ligalig, 
hindi kapanatagan. 


Mapait na gamot sa taong bayan ang bagong 
normal. 

Kung saan normal na ang walang lupa, 

ang walang trabaho, normal na ang mamatay sa 
gutom. 

Normal na ang pagpatay at pang-aabuso, 
pang-eespiya at mga paratang 

na ang magreklamo, magsalita at tumuligsa ay - 
terorismo. 


Ang mga naghahanap ng gamot 

at sagot, 

tumutugon sa panawagang tumungo sa kanayunan 
at sumapi sa Bagong Hukbong Bayan. 

Doon ey lilikhain ang tunay na pagbabago 
at itatayo ang tunay na gubyerno 

ng mamamayan 

na mayroong programa sa lupa, industriya. 
Batid ang siyentipikong pamamaraang lunas 
sa krisis pangkalusugan, 

at tunay na gamot sa kanser ng lipunan. 
Hindi bagong normal kundi bagong sistema, 
demokrasyang bayan na may sosyalistang 
perspektiba. 

